CELEX: 62009CN0048
Language: sk
Date: 2009-02-02 00:00:00
Title: Vec C-48/09 P: Odvolanie podané 2. februára 2009 : Lego Juris A/S proti rozsudku Súdu prvého stupňa (ôsma komora) z  12. novembra 2008 vo veci T-270/06, Lego Juris A/S/Úrad pre harmonizáciu vnútorného trhu (ochranné známky a vzory) (ÚHVT) Ďalší účastník konania pred odvolacím senátom, vedľajší účastník konania pred Súdom prvého stupňa Mega Brands, Inc.

4.4.2009   
            
            
               SK
            
            
               Úradný vestník Európskej únie
            
            
               C 82/19
            
         Odvolanie podané 2. februára 2009: Lego Juris A/S proti rozsudku Súdu prvého stupňa (ôsma komora) z 12. novembra 2008 vo veci T-270/06, Lego Juris A/S/Úrad pre harmonizáciu vnútorného trhu (ochranné známky a vzory) (ÚHVT) Ďalší účastník konania pred odvolacím senátom, vedľajší účastník konania pred Súdom prvého stupňa Mega Brands, Inc.
   (Vec C-48/09 P)
   (2009/C 82/34)
   Jazyk konania: angličtina
   Účastníci konania
   
      Odvolateľ: Lego Juris A/S (v zastúpení: V. von Bomhard, Rechtsanwältin, T. Dolde, A. Renck, Rechtsanwälte)
   
      Ďalší účastníci konania: Úrad pre harmonizáciu vnútorného trhu (ochranné známky a vzory), Megabrands, Inc.
   Návrhy odvolateľa
   
               —
            
            
               zrušiť rozsudok Súdu prvého stupňa, pretože je v rozpore s článkom 7 ods. 1 písm. e) bod ii) nariadenia o ochrannej známke Spoločenstva (1).
            
         Odvolacie dôvody a hlavné tvrdenia
   Žalobca uvádza, že napadnutý rozsudok porušuje článok 7 ods. 1 písm. e) bod ii) nariadenia o ochrannej známke Spoločenstva. Žalobca tvrdí, že Súd prvého stupňa:
   
               a)
            
            
               vykladá obsah článku 7 ods. 1 písm. e) bod ii) nariadenia o ochrannej známke Spoločenstva tak, že v skutočnosti neposkytuje ochranu žiadnemu tvaru, ktorý má funkciu, bez ohľadu na to, či sú alebo nie sú splnené kritériá článku 7 ods. 1 písm. e) bod ii) nariadenia o ochrannej známke Spoločenstva, ako boli stanovené Súdnym dvorom vo veci Philips/Remington (2);
            
         
               b)
            
            
               použil nesprávne kritéria na stanovenie podstatných vlastností trojrozmernej ochrannej známky, a
            
         
               c)
            
            
               použil nesprávne hodnotiace kritéria funkčnosti v tom, že i) neobmedzil svoje posúdenie na podstatné vlastnosti dotknutých ochranných známok a ii) nestanovil vhodné kritéria na posúdenie toho, či nejaká črta tvaru plní aj funkčnú úlohu a najmä odmietol zohľadniť ďalšie prípadné a možné dizajny.
            
         
      (1)  Ú. v. ES L 11, s. 1; Mim. vyd. 17/001, s. 146.
   
      (2)  Vec C-299/99, Philips, Zb. s. I-5475.